Faggrupper - Forbundet Kultur og Information
Aktuel side: Faggrupper
Med Forbundet Kultur og Informations faggrupper kan du dyrke dine faglige interesser og netværke på tværs. Faggrupperne arrangerer temadage, konferencer, kurser og fungerer som forbundets faglige sparringspartnere.
Som medlem af Forbundet Kultur og Informations netværksgrupper får du god mulighed for at netværke og udvikle faget og din egen faglige profil. Du får ny viden og inspiration til dit job og en række oplevelser med andre med samme interesse, ligesom det kan give anledning til at udvikle din karriere.
Netværksgrupperne er åbne for alle medlemmer af Forbundet Kultur og Information. Det gælder også studentermedlemmer, som gratis kan blive medlem.
Læs mere om faggrupperne her:
For dig, der arbejder tværkulturelt
Faggruppen BITA er et netværk, der styrker erfaringsudveksling gennem inspiration, støtte og udvikling i arbejdet med etniske og sproglige minoriteter såvel uden for som inden for biblioteksvæsenet. Formålet er bl.a at samarbejde med andre fag- og samfundsgrupper, som beskæftiger sig med området og og at være synlig i den danske biblioteksdebat. Du kan følge BITA på facebook.
For dig, der arbejder med børnekultur
Faggruppen BØFA arbejder for at fremme børnekulturen og børnebiblioteksarbejdets s placering i det samlede biblioteksvæsen og for at udbygge den faglige kontakt mellem børnebibliotekarer og kontakt til andre, der beskæftiger sig med børn og børnekultur.Du kan følge BØFA på Facebook.
For dig, der arbejder med Data Science
Faggruppen Data Science sikrer og understøtter et netværk blandt bibliotekarer og andre med interesse for Data Librarianship og Open Science, primært via afholdelse af workshops, undervisning samt understøttelse af Learning Communities såsom læsegrupper og videndeling om specifikke værktøjer og metoder.
For dig, der arbejder med formidling
Faggruppen for Formidling er for alle medlemmer og interesserede, der til dagligt arbejder med formidling, som den kernekompetence der binder bro mellem brugere og de mangeartede materialer, der arbejdes med i dag. Faggruppen sætter fokus på formidlingens potentialer, udvikling af formidlingskompetencer og skal sikre et netværk for vidensdeling indenfor feltet.
For dig, der arbejder med sundhed, medicin og samfund
Faggruppen Sundhed, Medicin og Samfund er for alle medlemmer med interesse for biomedicinske og sundhedsrelaterede områder. Faggruppen sikrer et fagligt netværk og et diskussionsforum og arbejder på på at fremme biblioteks- og informationsvirksomheden inden for de sundheds- og samfundsfaglige områder.
For dig, der arbejder med Filial- og bogbusbiblioteker
Faggruppen FILIBUSSEN er netværket for filialer, mindre biblioteker og bogbusser. Faggruppen arrangerer det danske bogbus træf, sikrer et idéudvekslende netværk og sætter fokus på arbejdet med den decentraliserede formidling. Find nyt fra Filibussen på bloggen. Find nyt fra Filibussen på bloggen www.filibussen.blogspot.com.
For dig, der arbejder med IT og dataetik
IT-faggruppen arbejder for at styrke gensidig erfaringsudveksling gennem inspiration, støtte og udvikling. IT-faggruppen profilerer den biblioteksfaglige IT-medarbejder og bidrager til at styrke medlemmernes muligheder for uddannelse og kompetenceudvikling inden for området.
For dig, der arbejder med med kunst
For dig, der arbejder med Metadata
Faggruppen META beskæftiger sig med alle spørgsmål vedrørende metadata, der anvendes i professionelle redskaber til formidling af information og kultur, primært databaser og websider.
For dig som arbejder med musik
Faggruppen MUFA er for medlemmer, som har musikken som en del af dit arbejdsområde. MUFA er et netværk, hvor der deles erfaringer, skabes inspiration til arbejdet med musik, og arrangeres inspirationsture og workshops.
For dig, der arbejder med referencer
Referencefaggruppen arbejder for at skabe kvalitet og udvikling i referencearbejdet til gavn for både publikum og bibliotekarer. Faggruppen er et forum for debat om referencearbejdet, som kan medvirke til at påvirke de centrale biblioteksinstanser til at yde bibliotekerne den bedst mulige service.
For dig, der er senior
Seniorgruppen er for alle pensionistmedlemmer i Forbundet Kultur og Information.